CELEX: 32015D1055
Language: lv
Date: 2015-06-30 00:00:00
Title: Komisijas Īstenošanas lēmums (ES) 2015/1055 (2015. gada 30. jūnijs) par dažu mērķu, kas iekļauti valsts vai funkcionālo gaisa telpas bloku plānos, kurus Šveice iesniegusi saskaņā ar Eiropas Parlamenta un Padomes Regulu (EK) Nr. 549/2004, atbilstību Savienības mēroga darbības uzlabošanas mērķiem otrajam pārskata periodam (izziņots ar dokumenta numuru C(2015) 4403) (Dokuments attiecas uz EEZ)

2.7.2015   
            
            
               LV
            
            
               Eiropas Savienības Oficiālais Vēstnesis
            
            
               L 171/14
            
         KOMISIJAS ĪSTENOŠANAS LĒMUMS (ES) 2015/1055
   (2015. gada 30. jūnijs)
   par dažu mērķu, kas iekļauti valsts vai funkcionālo gaisa telpas bloku plānos, kurus Šveice iesniegusi saskaņā ar Eiropas Parlamenta un Padomes Regulu (EK) Nr. 549/2004, atbilstību Savienības mēroga darbības uzlabošanas mērķiem otrajam pārskata periodam
   
      
         (izziņots ar dokumenta numuru C(2015) 4403)
      
   
   (Autentisks ir tikai teksts franču, itāļu un vācu valodā)
   (Dokuments attiecas uz EEZ)
   EIROPAS KOMISIJA,
   ņemot vērā Eiropas Kopienas un Šveices Konfederāciju nolīgumu par gaisa transportu (1) (“Nolīgums”),
   ņemot vērā Eiropas Parlamenta un Padomes 2004. gada 10. marta Regulu (EK) Nr. 549/2004, ar ko nosaka pamatu Eiropas vienotās gaisa telpas izveidošanai (pamatregulas) (2) un kas iestrādāta Nolīgumā, un jo īpaši tās 11. panta 3. punkta c) apakšpunktu,
   tā kā:
   
               (1)
            
            
               Saskaņā ar Regulu (EK) Nr. 549/2004, kas iestrādāta Nolīgumā, dalībvalstīm un Šveicei ir jāpieņem valsts vai funkcionālo gaisa telpas bloku (FAB) plāni, kas ietver saistošus valsts mērķus vai FAB līmeņa mērķus, nodrošinot atbilstību Savienības mēroga darbības uzlabošanas mērķiem. Minētajā regulā ir arī noteikts, ka Komisijai, pamatojoties uz minētās regulas 11. panta 6. punkta d) apakšpunktā minētajiem novērtējuma kritērijiem, ir jānovērtē minēto mērķu atbilstība un ka Komisija var pieņemt lēmumu izdot ieteikumus, ja tā konstatē neatbilstību minētajiem kritērijiem. Sīkāk izstrādāti attiecīgie noteikumi ir izklāstīti Komisijas Īstenošanas regulā (ES) Nr. 390/2013 (3).
            
         
               (2)
            
            
               Ar Komisijas Īstenošanas lēmumu 2014/132/ES (4) tika pieņemti galveno darbības jomu “drošība”, “vide”, “veiktspēja” un “izmaksu efektivitāte” Savienības mēroga darbības uzlabošanas mērķi otrajā pārskata periodā (2015–2019).
            
         
               (3)
            
            
               Šveice 2014. gada 30. jūnijā iesniedza Komisijai darbības uzlabošanas plānu, kas bija izstrādāts FAB līmenī, šajā gadījumā – Centrāleiropas FAB (FABEC) līmenī. Novērtējumā Komisija balstījās uz informāciju, kas iesniegta ar darbības uzlabošanas plānu.
            
         
               (4)
            
            
               Darbības izvērtēšanas iestāde, kam saskaņā ar Īstenošanas regulas (ES) Nr. 390/2013 3. pantu uzticēts sniegt palīdzību Komisijai darbības uzlabošanas sistēmas īstenošanā, 2014. gada 7. oktobrī iesniedza Komisijai sākotnējo novērtējuma ziņojumu un 2014. gada 15. decembrī – atjauninātu minētā ziņojuma versiju. Komisija no darbības izvērtēšanas iestādes saņēma arī ziņojumus, kas balstīti uz valsts uzraudzības iestāžu sniegto darbības uzlabošanas plānu un darbības uzlabošanas mērķu uzraudzības informāciju, kas iesniegta saskaņā ar Īstenošanas regulas (ES) Nr. 390/2013 18. panta 4. punktu.
            
         
               (5)
            
            
               Attiecībā uz galveno darbības jomu “drošība” – Šveices iesniegtajā FABEC darbības uzlabošanas plānā izklāstīto mērķu atbilstība drošības pārvaldības efektivitātei un nopietnības klasifikācijas piemērošana, balstoties uz riska analīzes instrumenta (RAI) metodi, tika novērtēta saskaņā ar principiem, kas minēti Īstenošanas regulas (ES) Nr. 390/2013 IV pielikuma 2. punktā. Šis novērtējums ir apliecinājis, ka minētie mērķi atbilst Savienības mēroga darbības uzlabošanas mērķim.
            
         
               (6)
            
            
               Attiecībā uz galveno darbības jomu “vide” – Šveices iesniegtajā FABEC darbības uzlabošanas plānā izklāstīto mērķu atbilstība tika novērtēta saskaņā ar Īstenošanas regulas (ES) Nr. 390/2013 IV pielikuma 3. punktā minētajiem principiem, izmantojot faktiskās trajektorijas horizontālā maršruta lidojuma efektivitātei noteiktās FAB atsauces vērtības, ko aprēķinājis tīkla vadītājs un kas ir noteiktas tīkla darbības plāna (2014–2018/2019) visjaunākajā – 2014. gada jūnija – redakcijā (tīkla darbības plāns), un kas, tās piemērojot, Savienības līmenī nodrošina, ka tiek sasniegts Savienības mēroga darbības uzlabošanas mērķis. Šis novērtējums ir apliecinājis, ka minētie mērķi atbilst Savienības mēroga darbības uzlabošanas mērķim.
            
         
               (7)
            
            
               Tādēļ Komisija uzskata, ka darbības uzlabošanas plānā iekļautie mērķi, kurus Šveice izstrādājusi attiecībā uz FABEC, atbilst Savienības mēroga darbības uzlabošanas mērķiem galvenajās darbības jomās “drošība” un “vide”. Tādēļ attiecībā uz minētajiem mērķiem nav nepieciešams izdot ieteikumus, lai attiecīgā valsts uzraudzības iestāde sniegtu pārskatītus mērķus. Attiecībā uz Šveices iesniegtajiem mērķiem galvenajās darbības jomās “veiktspēja” un “izmaksu efektivitāte”, kas izklāstīti FABEC darbības uzlabošanas plānā un kas neatbilst attiecīgajiem Savienības mēroga darbības uzlabošanas mērķiem, Komisija ir izdevusi ieteikumus pārskatīt iesniegtos mērķus; ieteikumi ir izklāstīti Komisijas Īstenošanas lēmumā par Šveices iesniegto mērķu neatbilstību.
            
         
               (8)
            
            
               Šajā lēmumā paredzētie pasākumi ir saskaņā ar Vienotās gaisa telpas komitejas atzinumu,
            
         IR PIEŅĒMUSI ŠO LĒMUMU.
   1. pants
   Pielikumā uzskaitītie galveno darbības jomu “drošība” un “vide” darbības uzlabošanas mērķi, kas iekļauti FABEC darbības uzlabošanas plānā, kuru Šveice iesniegusi saskaņā ar Regulu (EK) Nr. 549/2004, kas iestrādāta Nolīgumā, atbilst otrā pārskata perioda Savienības mēroga darbības uzlabošanas mērķiem, kuri noteikti Īstenošanas lēmumā 2014/132/ES.
   2. pants
   Šis lēmums ir adresēts Šveices Konfederācijai.
   
      Briselē, 2015. gada 30. jūnijā
      
         
            Komisijas vārdā –
         
         
            Komisijas locekle
         
         Violeta BULC
      
   
   
      (1)  OV L 114, 30.4.2002., 73. lpp.
   
   
      (2)  OV L 96, 31.3.2004., 1. lpp.
   
   
      (3)  Komisijas 2013. gada 3. maija Īstenošanas regula (ES) Nr. 390/2013, ar ko nosaka aeronavigācijas pakalpojumu un tīkla funkciju darbības uzlabošanas sistēmu ( OV L 128, 9.5.2013., 1. lpp.).
   
      (4)  Komisijas 2014. gada 11. marta Īstenošanas lēmums 2014/132/ES noteikt gaisa satiksmes pārvaldības tīkla Savienības mēroga darbības uzlabošanas mērķus un brīdinājuma robežvērtības otrajam pārskata periodam no 2015. līdz 2019. gadam (OV L 71, 12.3.2014., 20. lpp.).
   
      PIELIKUMS
      
         Galveno darbības jomu “drošība”, “vide”, “veiktspēja” un “izmaksu efektivitāte” darbības uzlabošanas mērķi, kuri iekļauti valsts vai funkcionālo gaisa telpas bloku plānos, ko Šveice iesniegusi saskaņā ar Regulu (EK) Nr. 549/2004, un kuri atbilst Savienības mēroga darbības uzlabošanas mērķiem otrajam pārskata periodam
      
      GALVENĀ DARBĪBAS JOMA “DROŠĪBA”
      
         Drošības pārvaldības efektivitāte (EOSM) un nopietnības klasifikācijas piemērošana, pamatojoties uz riska analīzes instrumentu (RAI) metodi
      
      
                  Dalībvalsts
               
               
                  FAB
               
               
                  EOSM
               
               
                  “ATM zeme” līmenis % (RAI)
               
               
                  “ATM vispārējais” līmenis % (RAI)
               
            
                   
               
               
                  VALSTS līmenis
               
               
                  ANSP līmenis
               
               
                  2017
               
               
                  2019
               
               
                  2017
               
               
                  2019
               
            
                   
               
               
                  SC
               
               
                  Citi MO
               
               
                  SMI
               
               
                  RI
               
               
                  ATM-S
               
               
                  SMI
               
               
                  RI
               
               
                  ATM-S
               
               
                  SMI
               
               
                  RI
               
               
                  ATM-S
               
               
                  SMI
               
               
                  RI
               
               
                  ATM-S
               
            
                  Šveice
               
               
                  FAB EC
               
               
                  C
               
               
                  C
               
               
                  D
               
               
                  ≥ 80
               
               
                  ≥ 80
               
               
                  ≥ 80
               
               
                  100
               
               
                  100
               
               
                  100
               
               
                  ≥ 80
               
               
                  ≥ 80
               
               
                  ≥ 80
               
               
                  ≥ 80
               
               
                  ≥ 80
               
               
                  100
               
            
                  
                     [Beļģija]
                  
               
            
                  
                     [Luksemburga]
                  
               
            
                  
                     [Nīderlande]
                  
               
            
                  
                     [Francija]
                  
               
            
                  
                     [Vācija]
                  
               
            Saīsinājumi:
      
                  
                     SC
                  
               
               
                  :
               
               
                  pārvaldības mērķis “drošības kultūra”, kas minēts Īstenošanas regulas (ES) Nr. 390/2013 I pielikuma 2. iedaļas 1.1. punkta a) apakšpunktā.
               
            
                  Cits MO
                  
               
               
                  :
               
               
                  pārvaldības mērķi, kas minēti Īstenošanas regulas (ES) Nr. 390/2013 I pielikuma 2. iedaļas 1.1. punkta a) apakšpunktā, izņemot “drošības kultūra”.
               
            
                  
                     RI
                  
               
               
                  :
               
               
                  šķēršļi uz skrejceļa.
               
            
                  
                     SMI
                  
               
               
                  :
               
               
                  minimālās distances neievērošana.
               
            
                  
                     ATM-S
                  
               
               
                  :
               
               
                  ar ATM saistīti atgadījumi.
               
            GALVENĀ DARBĪBAS JOMA “VIDE”
      
         Faktiskās trajektorijas horizontālā maršruta lidojuma efektivitāte
      
      
                  Dalībvalsts
               
               
                  FAB
               
               
                  VIDES FAB MĒRĶIS
               
            
                  2019
               
            
                  
                     [Beļģija/Luksemburga]
                  
               
               
                  FAB EC
               
               
                  2,96 %
               
            
                  
                     [Francija]
                  
               
            
                  
                     [Vācija]
                  
               
            
                  
                     [Nīderlande]
                  
               
            
                  Šveice